Artur Verte

Artur Verte (27. september 1901 Peterburi – 3. oktoober 1978 Tallinn) oli eesti hüdrogeoloog.

Sündis Peterburis Eestist pärit töölisperekonnas.

Hariduskäik
1932. aastal lõpetas ta Leningradi Mäeinstituudi.

Õppis Eesti NSV Teaduste Akadeemia Geoloogia Instituudi aspirantuuris, 1954. aastal kaitses geoloogia-mineraloogia kandidaadi väitekirja.Ulla Preeden. Geoloogia doktorite ettevalmistus- ja karjääriteed Eestis aastatel 1820–2005

1965. aastal kaitses Ždanovi nimelises Leningradi Riiklikus Ülikoolis doktoriväitekirja "Подземные воды Эстонской ССР и условия их формирования".Верте, Артур. Подземные воды Эстонской ССР и условия их формирования: диссертация доктора геолого-минералогических наук 1967. aastal anti talle geoloogia-mineraloogia teaduste doktori kraad.

Töökäik
Pärast lõpetamist 1932. aastal töötas hüdro- ja ehitusgeoloogina Vene NFSVs ja Kesk-Aasias.

1947. aastast töötas Eesti NSV Teaduste Akadeemia Geoloogia Instituudi teadurina, 1958–1973 hüdrogeoloogia sektori juhatajana.Eesti Looduseuurijate Selts. Eestiga seotud maateadlased. Verte, ArturAasa Aaloe (koostaja). Eesti geoloogia. Biograafiline teatmik. Tallinn: Eesti Geoloogia Selts, 1995 Teadustöö kõrvalt õpetas Tartu Riiklikus Ülikoolis hüdrogeoloogia aineid.Asta Oraspõld. Tartu Riikliku Ülikooli matemaatika-loodusteaduskonna geoloogia osakonna lugu aastatel 1945–1960

1973. aastal siirdus pensionile, kuid tegutses edasi Teaduste Akadeemia Geoloogia Instituudi konsultandina.

Teadustöö
Artur Verte oli esimene hüdrogeoloogia haridusega spetsialist Eestis. Ta töötas välja Eesti hüdrostratigraafilise liigestuse, korraldas hüdrogeoloogilist teenistust ning uuris põhjavete kujunemist Eesti territooriumil. Põhjendas erinevate mineraalvee tüüpide esinemisvõimalusi Eestis enne nende tegelikku avastamist. Algatas põhjavete kaitse idee ja korraldas põhjavete uurimist Teaduste Akadeemia Geoloogia Instituudis. Lisaks hüdrogeoloogiale uuris ka muid geoloogilisi küsimusi, sealhulgas Devoni terrigeensete setete tsüklilisust. Tõestas laminariitsavide esinemise Eestis.Eesti entsüklopeedia, 14. köide. Tallinn 2000, lk 599

Oli Vello Karise (1969) ja Leo Vallneri (1970) geoloogia-mineraloogia kandidaadiväitekirjade teaduslik juhendaja.E-kataloog ESTER. Vello Karise. Lõuna-Eesti kvaternaari setete veed ja nende koostise kujunemine: dissertatsioon geoloogia-mineraloogia kandidaadi kraadi taotlemiseks (Воды четвертичных отложений Южной Эстонии и формирование их состава: диссертация на соискание ученой степени кандидата геолого-минералогических наук), teaduslik juhendaja A. Verte. Eesti NSV Teaduste Akadeemia Geoloogia Instituut. Tallinn, 1969Eesti Teadusportaal. Leo Vallner

Publikatsioone
Ravimineraalvetest Eesti NSV-s. Eesti Loodus 2, 1961, lk 65–70
The need for protecting underground water reservers. // Water deposits and wetlands require conservation. Tallinn 1962, lk 29–37
Arteesiaveed Eesti NSV-s. Eesti Loodus 4, 1968, lk 206–208
Ka kulda leidub me maal. Eesti Loodus 9, 1968
Põhjavete olukorrast ja kaitse vajadusest. // Veevarude kasutamise ja kaitse probleeme Eesti NSV-s. Tartu 1969, lk 1823
Insener-tehniliste tööde aruanne Ahja jõel Taevaskojas (Saesaare) rajatava hüdroelektrijaama rajamiseks. Tallinn 1950 (venekeelne käsikiri)
Лечебные грязи. // Геология СССР т. ХХУ111. Эстонская ССР. Москва 1960, с. 397–399
Подземные воды. Геология СССР, т ХХУ111, Эстонская ССР. Москва 1960, с. 407–438
Подземные воды Эстонской ССР и условия их формирования: автореферат доктора геолого-минералогических наук. Ленинградский государственный университет им. А. А. Жданова. Ленинград 1965
Основные черты гидрологического строения и формирования подземных вод Эстонского артезианского бассейна. // Известия Академии наук Эстонской ССР. Биология. 1966, 14, 4, 563–586
Литологической подразделение нижней песчано-глинистой толщи девона Эстонской ССР. // Вопросы региональной геологии Прибалтики и Белоруссии. Рига 1969, 209–216
Геохимические исследования и поиски полезных ископаемых в Белоруссии и Прибалтики. Минск 1977

Viited

Kirjandus
 Vello Karise, Aino Pill. Artur Verte – teadusliku hüdrogeoloogia rajajaid Eestis. Teaduse ajaloo lehekülgi Eestist IV. Teadusorganisatsioonide arengust Eestis. Tallinn: Valgus, 1983, lk 117–122

Välislingid
 Rahvusarhiivi fotode andmebaas. Eesti NSV TA Geoloogia Instituudi sektorijuhataja, üks Eesti hüdroloogia rajajaid, geoloogia teaduste doktor Artur Verte (fotograaf Ilmar Prooso), 1966
 Anto Raukas, Aada Teedumäe (eds). Geology and Mineral Resources of Estonia: Photos. Photo 33, Artur Verte
Haud Tallinna Pärnamäe kalmistul

Kategooria:Eesti hüdrogeoloogid
Kategooria:Eestlased Venemaal
Kategooria:Peterburi Mäeülikooli vilistlased
Kategooria:Pärnamäe kalmistule maetud
Kategooria:Sündinud 1901
Kategooria:Surnud 1978